
Ανακοίνωση για την Απεργία – Αποχή από την αξιολόγηση
Η ΠΟ ΕΜΔΥΔΑΣ με την ανακοίνωση της (Αρ. Πρωτ. 7078/27-3-2017) συμμετέχει στην προκηρυχθείσα από την ΑΔΕΔΥ απεργία – αποχή από τις διαδικασίες της αξιολόγησης, όπως εξειδικεύεται  με τα σχετικά εξώδικα.

Η ΕΜΔΥΔΑΣ Αττικής καλεί τους συναδέλφους διπλωματούχους μηχανικούς να συμμετέχουν μαζικά στην κινητοποίηση αυτή η οποία έχει ληφθεί από τα συνδικαλιστικά όργανα όλων των επιπέδων (Σύλλογοι, Ομοσπονδίες, ΑΔΕΔΥ) και αγκαλιάζει το σύνολο του δημόσιου τομέα..

· Δεν αποδεχόμαστε τις διαλυμένες και υποστελεχωμένες δημόσιες υπηρεσίες και τις μνημονιακές στοχοθεσίες

· Δεν αποδεχόμαστε τη διαίρεση και  τη διάσπαση των εργαζομένων

· Δε νομιμοποιούμε  απολύσεις που αργά ή γρήγορα θα φέρει η «αξιολόγηση» στα πλαίσια της μνημονιακής πολιτικής.
· Αν δεν αντιδράσουμε τώρα, αύριο θα είναι αργά… 
Η υλοποίηση της απόφασης αυτής είναι χρέος όλων μας, απέναντι στους συναδέλφους μας και σε όλους που αγωνίζονται ενάντια στις αντιλαϊκές πολιτικές.

Σε συντονισμό με τα σωματεία εργαζομένων του  εργασιακού χώρου μας παραδίδουμε σε αυτά τα φύλλα αξιολόγησης συμπληρωμένα μόνο με το ονοματεπώνυμο μας και την υπηρεσία μας. Για τους Μηχανικούς που  τα πρωτοβάθμια σωματεία του χώρου τους δε συμμετέχουν στην απεργία-αποχή, παραδίδουν το φύλλο αξιολόγησης στα γραφεία της ΕΜΔΥΔΑΣ Αττικής (Π.Τσαλδάρη 15 Καλλιθέα) και της ΠΟΕΜΔΥΔΑΣ (Μαυροματαίων 17) ή με fax 2106461296 ή email: emdydasattikis@tee.gr για να το προωθήσει στην ΑΔΕΔΥ.

Απέχουμε από την αξιολόγηση.
Δεν συμμετέχουμε στην αξιολόγηση του προϊσταμένου μας.
Απέχουμε από όλα τα στάδια της αξιολόγησης του ν.4369/2016.

